钦定古今图书集成/明伦汇编/氏族典/第411卷 > 《廖用贤尚友录》 > 杜杲
## 钦定古今图书集成/明伦汇编/氏族典/第411卷 > 《廖用贤尚友录》 > 杜杲

按《周书杜杲传》：“杲字子晖，京兆杜陵人也。祖建，魏辅
国将军。父皎，武都郡守。杲学涉经史，有当世干略。永
熙三年，起家奉朝请，累迁辅国将军、汉阳郡守。世宗
初，转修城郡守，入为司命上士，授大都督。小载师。及
华皎来附，诏令元定等援之，与陈人交战。自是连兵
不息，东南骚动。高祖患之，乃授杲御正中大夫，迁温”
州刺史，赐爵义兴县伯。大象元年，征拜御正中大夫，
复使于陈。二年，除申州刺史，进爵为侯，除同州司会。
隋开皇元年，以杲为同州总监，进爵为公。俄迁工部
尚书。二年卒。子运宣，纳上士。杲兄长晖，位至仪同三
司。